CELEX: 32021R1372
Language: el
Date: 2021-08-17 00:00:00
Title: Κανονισμός (ΕΕ) 2021/1372 της Επιτροπής της 17ης Αυγούστου 2021 για την τροποποίηση του παραρτήματος IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την απαγόρευση χορήγησης πρωτεϊνών ζωικής προέλευσης ως ζωοτροφών σε εκτρεφόμενα μη μηρυκαστικά ζώα, πλην των γουνοφόρων ζώων (Κείμενο που παρουσιάζει ενδιαφέρον για τον ΕΟΧ)

18.8.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 295/1
               
            
         ΚΑΝΟΝΙΣΜΟΣ (ΕΕ) 2021/1372 ΤΗΣ ΕΠΙΤΡΟΠΗΣ
         της 17ης Αυγούστου 2021
         για την τροποποίηση του παραρτήματος IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά την απαγόρευση χορήγησης πρωτεϊνών ζωικής προέλευσης ως ζωοτροφών σε εκτρεφόμενα μη μηρυκαστικά ζώα, πλην των γουνοφόρων ζώων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), και ιδίως το άρθρο 23 πρώτο εδάφιο,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 999/2001 θεσπίζει κανόνες πρόληψης, καταπολέμησης και εκρίζωσης (εξάλειψης) των μεταδοτικών σπογγωδών εγκεφαλοπαθειών (ΜΣΕ). Εφαρμόζεται στην παραγωγή και τη διάθεση στην αγορά ζώντων ζώων και προϊόντων ζωικής προέλευσης και, σε ορισμένες συγκεκριμένες περιπτώσεις, στις εξαγωγές τους.
                  
               
                     (2)
                  
                  
                     Το άρθρο 7 παράγραφος 1 του κανονισμού (ΕΚ) αριθ. 999/2001 απαγορεύει τη χορήγηση μεταποιημένων πρωτεϊνών ζωικής προέλευσης στη διατροφή των μηρυκαστικών. Το άρθρο 7 παράγραφος 2 του εν λόγω κανονισμού επεκτείνει την απαγόρευση σε ζώα εκτός των μηρυκαστικών, όπως προβλέπεται στο παράρτημα IV κεφάλαιο I, ενώ στα κεφάλαια ΙΙ έως V καθορίζονται και περιγράφονται λεπτομερώς ορισμένες παρεκκλίσεις από τις απαγορεύσεις που προβλέπονται στο κεφάλαιο I υπό ειδικούς όρους.
                  
               
                     (3)
                  
                  
                     Η ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο με τίτλο «Έγγραφο στρατηγικής για τις μεταδοτικές σπογγώδεις εγκεφαλοπάθειες για την περίοδο 2010-2015» («Οδικός χάρτης ΜΣΕ 2») (2) περιγράφει πιθανές τροποποιήσεις της ενωσιακής νομοθεσίας ώστε να ευθυγραμμιστούν τα μέτρα πρόληψης, καταπολέμησης και εκρίζωσης με την εξέλιξη της επιδημιολογικής κατάστασης όσον αφορά τη σπογγώδη εγκεφαλοπάθεια των βοδινών (ΣΕΒ). Τονίζει επίσης ότι κάθε επανεξέταση των κανόνων για τις ΜΣΕ θα πρέπει να στηρίζεται κυρίως σε επιστημονικές συμβουλές. Ο οδικός χάρτης ΜΣΕ 2 εξετάζει την αναθεώρηση των ισχυουσών διατάξεων απαγόρευσης ζωοτροφών για μη μηρυκαστικά ζώα που προβλέπονται στη νομοθεσία της Ένωσης.
                  
               
                     (4)
                  
                  
                     Με βάση το περιεχόμενο δύο επιστημονικών γνωμών που εκδόθηκαν από την ομάδα για τους βιολογικούς κινδύνους (BIOHAZ) της Ευρωπαϊκής Αρχής για την Ασφάλεια των Τροφίμων (στο εξής: Αρχή) στις 24 Ιανουαρίου 2007 και στις 17 Νοεμβρίου 2007 αντίστοιχα, ο οδικός χάρτης ΜΣΕ 2 αναγνωρίζει ότι δεν έχει εντοπιστεί εκδήλωση ΜΣΕ σε εκτρεφόμενα μη μηρυκαστικά ζώα υπό φυσικές συνθήκες.
                  
               
                     (5)
                  
                  
                     Στις 7 Ιουνίου 2018 η Αρχή εξέδωσε επιστημονική γνώμη σχετικά με την αναθεώρηση της ποσοτικής αξιολόγησης των κινδύνων (ΠΑΚ) όσον αφορά τον κίνδυνο ΣΕΒ που ενέχουν οι μεταποιημένες ζωικές πρωτεΐνες (3). Στο πλαίσιο της ΠΑΚ, η εκτίμηση για τη συνολική μολυσματικότητα της ΣΕΒ ήταν τέσσερις φορές χαμηλότερη από την εκτίμηση του 2011, με πρόβλεψη για λιγότερο από ένα νέο κρούσμα της ΣΕΒ ετησίως.
                  
               
                     (6)
                  
                  
                     Στις 22 Σεπτεμβρίου 2020 η Αρχή εξέδωσε επιστημονική γνώμη σχετικά με τον δυνητικό κίνδυνο ΣΕΒ τον οποίο ενέχει για τα βοοειδή η χρήση κολλαγόνου και ζελατίνης από μηρυκαστικά στις ζωοτροφές για εκτρεφόμενα μη μηρυκαστικά ζώα (4). Η Αρχή κατέληξε στο συμπέρασμα ότι η πιθανότητα μη εμφάνισης νέου κρούσματος της ΣΕΒ στον πληθυσμό βοοειδών βάσει οποιουδήποτε από τους τρεις οδούς κινδύνου που προσδιορίστηκαν στην εν λόγω γνώμη είναι μεγαλύτερη από 99 % (σχεδόν βέβαιη).
                  
               
                     (7)
                  
                  
                     Παράλληλα, σύμφωνα με εκτιμήσεις, 100 000 τόνοι πρώην τροφίμων που περιέχουν κολλαγόνο και/ή ζελατίνη από μηρυκαστικά απορρίπτονται ως απόβλητα ετησίως στην Ένωση, καθώς δεν μπορούν να χρησιμοποιηθούν σε ζωοτροφές για εκτρεφόμενα ζώα βάσει των ισχυόντων κανόνων για την απαγόρευση ζωοτροφών.
                  
               
                     (8)
                  
                  
                     Ως εκ τούτου, θα πρέπει να καταργηθεί η απαγόρευση της χορήγησης κολλαγόνου και ζελατίνης που προέρχονται από μηρυκαστικά σε εκτρεφόμενα μη μηρυκάστικα.
                  
               
                     (9)
                  
                  
                     Το άρθρο 11 του κανονισμού (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου (5) απαγορεύει τη σίτιση χερσαίων ζώων δεδομένου είδους πλην των γουνοφόρων ζώων με μεταποιημένη ζωική πρωτεΐνη που προέρχεται από πτώματα ή μέρη πτωμάτων ζώων του ίδιου είδους (ανακύκλωση εντός του ίδιου ζωικού είδους).
                  
               
                     (10)
                  
                  
                     Ο οδικός χάρτης ΜΣΕ 2 αναγνωρίζει επίσης ότι ο κίνδυνος μετάδοσης της ΣΕΒ από μη μηρυκαστικά σε μη μηρυκαστικά είναι αμελητέος, εφόσον αποφεύγεται η ανακύκλωση εντός του ίδιου ζωικού είδους. Κατά συνέπεια, καταλήγει στο συμπέρασμα ότι θα μπορούσε να εξεταστεί η άρση της απαγόρευσης όσον αφορά τη χρήση μεταποιημένων ζωικών πρωτεϊνών από μη μηρυκαστικά σε ζωοτροφές μη μηρυκαστικών, με παράλληλη τήρηση της υφιστάμενης απαγόρευσης της ανακύκλωσης εντός του ίδιου ζωικού είδους.
                  
               
                     (11)
                  
                  
                     Στις 29 Νοεμβρίου 2010 το Συμβούλιο εξέδωσε συμπεράσματα σχετικά με τον οδικό χάρτη ΜΣΕ 2 (6). Τα συμπεράσματα αυτά θεωρούν ότι προϋπόθεση για κάθε ενδεχόμενη επαναφορά της χρήσης μεταποιημένων ζωικών πρωτεϊνών μη μηρυκαστικών στις ζωοτροφές για άλλα είδη μη μηρυκαστικών πρέπει να είναι η διαθεσιμότητα αποτελεσματικών και αναλυτικών τεχνικών ώστε να γίνεται διάκριση μεταξύ των μεταποιημένων ζωικών πρωτεϊνών που προέρχονται από διαφορετικά είδη και, επίσης, η διενέργεια ανάλυσης των κινδύνων αυτής της επανεισαγωγής όσον αφορά την υγεία των ζώων και τη δημόσια υγεία.
                  
               
                     (12)
                  
                  
                     Το εργαστήριο αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές (EURL-AP) επικύρωσε το 2012 μια νέα διαγνωστική μέθοδο βάσει του DNA (PCR) η οποία είναι σε θέση να ανιχνεύει υλικό μηρυκαστικών που ενδέχεται να περιέχεται στις ζωοτροφές. Η επικύρωση αυτής της μεθόδου κατέστησε δυνατή την εκ νέου έγκριση, το 2013, της χρήσης μεταποιημένων ζωικών πρωτεϊνών μη μηρυκαστικών σε ζωοτροφές για ζώα υδατοκαλλιέργειας όπως ορίζεται στον κανονισμό (ΕΕ) αριθ. 56/2013 της Επιτροπής (7).
                  
               
                     (13)
                  
                  
                     Στη συνέχεια, το 2015 και το 2018 αντίστοιχα, το EURL-AP επικύρωσε επίσης μεθόδους PCR που μπορούν να ανιχνεύουν την παρουσία υλικού από χοιροειδή ή πουλερικά σε ζωοτροφές. Ως εκ τούτου, οι μέθοδοι αυτοί καθιστούν δυνατό τον έλεγχο της ορθής εφαρμογής της απαγόρευσης της ανακύκλωσης εντός του ίδιου ζωικού είδους στα χοιροειδή και τα πουλερικά.
                  
               
                     (14)
                  
                  
                     Στην έκθεση της Επιτροπής προς Συμβούλιο και το Ευρωπαϊκό Κοινοβούλιο για την ανάπτυξη των φυτικών πρωτεϊνών στην Ευρωπαϊκή Ένωση (8), η οποία δημοσιεύτηκε στις 22 Νοεμβρίου 2018, επισημαίνεται η ανάγκη να μειωθεί η εξάρτηση της Ένωσης από τρίτες χώρες για τον εφοδιασμό της με πρωτεΐνες. Από διατροφική άποψη, οι μεταποιημένες ζωικές πρωτεΐνες αποτελούν εξαιρετική πρώτη ύλη ζωοτροφών, με υψηλή συγκέντρωση ιδιαιτέρως εύπεπτων θρεπτικών συστατικών, όπως είναι τα αμινοξέα και ο φωσφόρος, και υψηλή περιεκτικότητα σε βιταμίνες. Με την εκ νέου έγκριση της χορήγησης μεταποιημένων ζωικών πρωτεϊνών που προέρχονται από μη μηρυκαστικά στις ζωοτροφές για μη μηρυκαστικά, θα μειωνόταν αυτή η εξάρτηση από πρωτεΐνες από τρίτες χώρες.
                  
               
                     (15)
                  
                  
                     Θα πρέπει να εγκριθεί εκ νέου η χρήση μεταποιημένων ζωικών πρωτεϊνών που προέρχονται από χοιροειδή σε ζωοτροφές για πουλερικά και μεταποιημένων ζωικών πρωτεϊνών που προέρχονται από πουλερικά σε ζωοτροφές για χοιροειδή. Θα πρέπει να εφαρμόζονται αυστηρές απαιτήσεις κατά τη συλλογή, τη μεταφορά και τη μεταποίηση αυτών των προϊόντων και να διενεργείται τακτική δειγματοληψία και ανάλυση, ώστε να αποφεύγεται οποιοσδήποτε κίνδυνος και να διευκολύνεται η επαλήθευση της απουσίας διασταυρούμενης μόλυνσης με απαγορευμένες πρωτεΐνες μηρυκαστικών καθώς και της απουσίας ανακύκλωσης εντός του ίδιου ζωικού είδους.
                  
               
                     (16)
                  
                  
                     Ο κανονισμός (ΕΕ) 2017/893 της Επιτροπής (9) επέτρεψε τη χρήση μεταποιημένων ζωικών πρωτεϊνών που προέρχονται από έντομα και σύνθετων ζωοτροφών που περιέχουν τέτοιες μεταποιημένες ζωικές πρωτεΐνες για τη διατροφή των ζώων υδατοκαλλιέργειας. Τα πουλερικά είναι εντομοφάγα, τα χοιροειδή είναι παμφάγα και δεν υπάρχουν ανησυχίες όσον αφορά τη συγκεκριμένη πρώτη ύλη ζωοτροφών. Κατά συνέπεια, θα πρέπει να εγκριθεί η χρήση μεταποιημένων ζωικών πρωτεϊνών που προέρχονται από έντομα στις ζωοτροφές για πουλερικά και χοιροειδή υπό τους ίδιους όρους με αυτούς που απαιτούνται για τη διατροφή των ζώων υδατοκαλλιέργειας.
                  
               
                     (17)
                  
                  
                     Συνεπώς, το παράρτημα IV του κανονισμού (ΕΚ) αριθ. 999/2001 θα πρέπει να τροποποιηθεί ανάλογα.
                  
               
                     (18)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα IV του κανονισμού (ΕΚ) αριθ. 999/2001 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 17 Αυγούστου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 147 της 31.5.2001, σ. 1.
         
            (2)  COM(2010)384 τελικό της 16ης Ιουλίου 2010.
         
            (3)  https://efsa.onlinelibrary.wiley.com/doi/full/10.2903/j.efsa.2018.5314
         
            (4)  https://efsa.onlinelibrary.wiley.com/doi/full/10.2903/j.efsa.2020.6267
         
            (5)  Κανονισμός (ΕΚ) αριθ. 1069/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, περί υγειονομικών κανόνων για ζωικά υποπροϊόντα και παράγωγα προϊόντα που δεν προορίζονται για κατανάλωση από τον άνθρωπο και για την κατάργηση του κανονισμού (ΕΚ) αριθ. 1774/2002 (ΕΕ L 300 της 14.11.2009, σ. 1).
         
            (6)  http://register.consilium.europa.eu/pdf/en/10/st13/st13889- ad01re01.en10.pdf
         
            (7)  Κανονισμός (ΕΕ) αριθ. 56/2013 της Επιτροπής, της 16ης Ιανουαρίου 2013, για την τροποποίηση των παραρτημάτων I και IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (ΕΕ L 21 της 24.1.2013, σ. 3).
         
            (8)  https://eur-lex.europa.eu/legal-content/EL/TXT/PDF/?uri=CELEX:52018DC0757&qid=1619688774763&from=EL
         
            (9)  Κανονισμός (ΕΕ) 2017/893 της Επιτροπής, της 24ης Μαΐου 2017, για την τροποποίηση των παραρτημάτων I και IV του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου και των παραρτημάτων X, XIV και XV του κανονισμού (ΕΕ) αριθ. 142/2011 της Επιτροπής όσον αφορά τις διατάξεις για τη μεταποιημένη ζωική πρωτεΐνη (ΕΕ L 138 της 25.5.2017, σ. 92).
      
      
         
            ΠΑΡΑΡΤΗΜΑ
            Το παράρτημα IV του κανονισμού (ΕΚ) αριθ. 999/2001 τροποποιείται ως εξής:
            
                        1)
                     
                     
                        Στο κεφάλαιο I, το στοιχείο β) αντικαθίσταται από το ακόλουθο κείμενο:
                        
                                    «β)
                                 
                                 
                                    σε εκτρεφόμενα μη μηρυκαστικά ζώα, εκτός των γουνοφόρων ζώων:
                                    
                                                i)
                                             
                                             
                                                μεταποιημένων ζωικών πρωτεϊνών·
                                             
                                          
                                                ii)
                                             
                                             
                                                προϊόντων αίματος·
                                             
                                          
                                                iii)
                                             
                                             
                                                υδρολυμένων πρωτεϊνών ζωικής προέλευσης·
                                             
                                          
                                                iv)
                                             
                                             
                                                όξινου φωσφορικού ασβεστίου και φωσφορικού ασβεστίου ζωικής προέλευσης·
                                             
                                          
                                                v)
                                             
                                             
                                                ζωοτροφών που περιέχουν τα προϊόντα τα οποία απαριθμούνται στα σημεία i) έως iv).»·
                                             
                                          
                              
                  
                        2)
                     
                     
                        στο κεφάλαιο II προστίθενται τα ακόλουθα στοιχεία:
                        
                                    «στ)
                                 
                                 
                                    σε πουλερικά, οι ακόλουθες πρώτες ύλες ζωοτροφών και σύνθετες ζωοτροφές:
                                    
                                                i)
                                             
                                             
                                                μεταποιημένες ζωικές πρωτεΐνες που προέρχονται από χοιροειδή και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο κεφάλαιο IV τμήμα Ζ·
                                             
                                          
                                                ii)
                                             
                                             
                                                μεταποιημένες ζωικές πρωτεΐνες που προέρχονται από εκτρεφόμενα έντομα και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο κεφάλαιο IV τμήμα ΣΤ·
                                             
                                          
                              
                                    ζ)
                                 
                                 
                                    σε χοιροειδή, οι ακόλουθες πρώτες ύλες ζωοτροφών και σύνθετες ζωοτροφές:
                                    
                                                i)
                                             
                                             
                                                μεταποιημένες ζωικές πρωτεΐνες που προέρχονται από πουλερικά και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο κεφάλαιο IV τμήμα Η·
                                             
                                          
                                                ii)
                                             
                                             
                                                μεταποιημένες ζωικές πρωτεΐνες που προέρχονται από εκτρεφόμενα έντομα και σύνθετες ζωοτροφές που περιέχουν τέτοιες μεταποιημένες ζωικές πρωτεΐνες, οι οποίες παράγονται, διατίθενται στην αγορά και χρησιμοποιούνται σύμφωνα με τους γενικούς όρους που καθορίζονται στο κεφάλαιο III, καθώς και τους ειδικούς όρους που καθορίζονται στο κεφάλαιο IV τμήμα ΣΤ.»·
                                             
                                          
                              
                  
                        3)
                     
                     
                        το κεφάλαιο III τροποποιείται ως εξής:
                        
                                    α)
                                 
                                 
                                    το τμήμα A τροποποιείται ως εξής:
                                    
                                                i)
                                             
                                             
                                                το σημείο 1 στοιχείο α) αντικαθίσταται από το ακόλουθο κείμενο:
                                                
                                                            «α)
                                                         
                                                         
                                                            ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά, συμπεριλαμβανομένων των ιχθυαλεύρων, μεταποιημένες ζωικές πρωτεΐνες που προέρχονται από εκτρεφόμενα έντομα, μεταποιημένες ζωικές πρωτεΐνες που προέρχονται από χοιροειδή και μεταποιημένες ζωικές πρωτεΐνες που προέρχονται από πουλερικά.»·
                                                         
                                                      
                                          
                                                ii)
                                             
                                             
                                                τα σημεία 4 και 5 αντικαθίστανται από το ακόλουθο κείμενο:
                                                
                                                            «4.
                                                         
                                                         
                                                            Οι ασυσκεύαστες μεταποιημένες ζωικές πρωτεΐνες που προέρχονται από χοιροειδή και οι ασυσκεύαστες σύνθετες ζωοτροφές που περιέχουν τέτοιες μεταποιημένες ζωικές πρωτεΐνες μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας και των πουλερικών.
                                                         
                                                      
                                                            5.
                                                         
                                                         
                                                            Κατά παρέκκλιση από το σημείο 4, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση ασυσκεύαστων μεταποιημένων ζωικών πρωτεϊνών που προέρχονται από χοιροειδή και ασυσκεύαστων σύνθετων ζωοτροφών που περιέχουν τέτοιες μεταποιημένες ζωικές πρωτεΐνες μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας και των πουλερικών, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                            Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.»·
                                                         
                                                      
                                          
                                                iii)
                                             
                                             
                                                προστίθενται τα ακόλουθα σημεία:
                                                
                                                            «6.
                                                         
                                                         
                                                            Οι ασυσκεύαστες μεταποιημένες ζωικές πρωτεΐνες που προέρχονται από πουλερικά και οι ασυσκεύαστες σύνθετες ζωοτροφές που περιέχουν τέτοιες μεταποιημένες ζωικές πρωτεΐνες μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας και των χοιροειδών.
                                                         
                                                      
                                                            7.
                                                         
                                                         
                                                            Κατά παρέκκλιση από το σημείο 6, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση ασυσκεύαστων μεταποιημένων ζωικών πρωτεϊνών που προέρχονται από πουλερικά και ασυσκεύαστων σύνθετων ζωοτροφών που περιέχουν τέτοιες μεταποιημένες ζωικές πρωτεΐνες μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας και των χοιροειδών, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                            Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                         
                                                      
                                                            8.
                                                         
                                                         
                                                            Οι ασυσκεύαστες μεταποιημένες ζωικές πρωτεΐνες που προέρχονται από εκτρεφόμενα έντομα και οι ασυσκεύαστες σύνθετες ζωοτροφές που περιέχουν τέτοιες μεταποιημένες ζωικές πρωτεΐνες μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας, των πουλερικών και των χοιροειδών.
                                                         
                                                      
                                                            9.
                                                         
                                                         
                                                            Κατά παρέκκλιση από το σημείο 8, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση ασυσκεύαστων μεταποιημένων ζωικών πρωτεϊνών που προέρχονται από εκτρεφόμενα έντομα και ασυσκεύαστων σύνθετων ζωοτροφών που περιέχουν τέτοιες μεταποιημένες ζωικές πρωτεΐνες μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας, των πουλερικών και των χοιροειδών, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                            Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                         
                                                      
                                                            10.
                                                         
                                                         
                                                            Οι ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά, εξαιρουμένων των ιχθυαλεύρων και των μεταποιημένων ζωικών πρωτεϊνών που προέρχονται από πουλερικά, χοιροειδή και εκτρεφόμενα έντομα, και οι ασυσκεύαστες σύνθετες ζωοτροφές που περιέχουν τέτοιες μεταποιημένες ζωικές πρωτεΐνες μεταφέρονται μέσα σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας.
                                                         
                                                      
                                                            11.
                                                         
                                                         
                                                            Κατά παρέκκλιση από το σημείο 10, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση των προϊόντων που αναφέρονται στο εν λόγω σημείο μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών που προορίζονται για εκτρεφόμενα μη μηρυκαστικά ζώα εκτός των ζώων υδατοκαλλιέργειας, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                            Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.»·
                                                         
                                                      
                                          
                              
                                    β)
                                 
                                 
                                    το τμήμα B τροποποιείται ως εξής:
                                    
                                                i)
                                             
                                             
                                                στο σημείο 1, προστίθενται τα ακόλουθα στοιχεία:
                                                
                                                            «δ)
                                                         
                                                         
                                                            μεταποιημένες ζωικές πρωτεΐνες που προέρχονται από εκτρεφόμενα έντομα·
                                                         
                                                      
                                                            ε)
                                                         
                                                         
                                                            μεταποιημένες ζωικές πρωτεΐνες που προέρχονται από χοιροειδή·
                                                         
                                                      
                                                            στ)
                                                         
                                                         
                                                            μεταποιημένες ζωικές πρωτεΐνες που προέρχονται από πουλερικά.»·
                                                         
                                                      
                                          
                                                ii)
                                             
                                             
                                                στο σημείο 3, το στοιχείο β) αντικαθίσταται από το ακόλουθο κείμενο:
                                                
                                                            «β)
                                                         
                                                         
                                                            πρέπει να εκτρέφουν μόνο μη μηρυκαστικά ζώα και:
                                                            
                                                                        i)
                                                                     
                                                                     
                                                                        όταν εκτρέφουν πουλερικά, δεν παράγουν πλήρεις ζωοτροφές από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από πουλερικά·
                                                                     
                                                                  
                                                                        ii)
                                                                     
                                                                     
                                                                        όταν εκτρέφουν χοιροειδή, δεν παράγουν πλήρεις ζωοτροφές από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από χοιροειδή·»·
                                                                     
                                                                  
                                                      
                                          
                              
                                    γ)
                                 
                                 
                                    στο τμήμα Γ, το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                μεταποιημένων ζωικών πρωτεϊνών που προέρχονται από μη μηρυκαστικά, συμπεριλαμβανομένων των ιχθυαλεύρων, μεταποιημένων ζωικών πρωτεϊνών που προέρχονται από εκτρεφόμενα έντομα, μεταποιημένων ζωικών πρωτεϊνών που προέρχονται από χοιροειδή και μεταποιημένων ζωικών πρωτεϊνών που προέρχονται από πουλερικά·»·
                                             
                                          
                              
                                    δ)
                                 
                                 
                                    στο τμήμα Δ, το σημείο 1 στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                μεταποιημένες ζωικές πρωτεΐνες που προέρχονται από μη μηρυκαστικά, συμπεριλαμβανομένων των ιχθυαλεύρων, μεταποιημένες ζωικές πρωτεΐνες που προέρχονται από εκτρεφόμενα έντομα, μεταποιημένες ζωικές πρωτεΐνες που προέρχονται από χοιροειδή και μεταποιημένες ζωικές πρωτεΐνες που προέρχονται από πουλερικά·»·
                                             
                                          
                              
                  
                        4)
                     
                     
                        το κεφάλαιο IV τροποποιείται ως εξής:
                        
                                    α)
                                 
                                 
                                    στο τμήμα Δ, το στοιχείο α) αντικαθίσταται από το ακόλουθο κείμενο:
                                    
                                                «α)
                                             
                                             
                                                Τα ζωικά υποπροϊόντα που προορίζονται να χρησιμοποιηθούν για την παραγωγή των μεταποιημένων ζωικών πρωτεϊνών που αναφέρονται στο παρόν τμήμα προέρχονται από ένα ή περισσότερα από τα ακόλουθα:
                                                
                                                            i)
                                                         
                                                         
                                                            σφαγεία εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν σφάζονται μηρυκαστικά και τα οποία έχουν καταχωριστεί από την αρμόδια αρχή ως σφαγεία όπου δεν σφάζονται μηρυκαστικά·
                                                         
                                                      
                                                            ii)
                                                         
                                                         
                                                            εργαστήρια τεμαχισμού εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν αποστεώνεται ούτε τεμαχίζεται κρέας μηρυκαστικών και τα οποία έχουν καταχωριστεί από την αρμόδια αρχή ως εργαστήρια όπου δεν αποστεώνεται ούτε τεμαχίζεται κρέας μηρυκαστικών·
                                                         
                                                      
                                                            iii)
                                                         
                                                         
                                                            άλλες εγκαταστάσεις εκτός από αυτές που αναφέρονται στο σημείο i) ή ii), καταχωρισμένες ή εγκεκριμένες σύμφωνα με το άρθρο 4 του κανονισμού (ΕΚ) αριθ. 853/2004, στις οποίες δεν γίνεται χειρισμός προϊόντων μηρυκαστικών και οι οποίες έχουν καταχωριστεί από την αρμόδια αρχή ως εγκαταστάσεις στις οποίες δεν γίνεται χειρισμός προϊόντων μηρυκαστικών·
                                                         
                                                      
                                                            iv)
                                                         
                                                         
                                                            εγκεκριμένες εγκαταστάσεις που αναφέρονται στο άρθρο 24 παράγραφος 1 στοιχεία η) και θ) του κανονισμού (ΕΚ) αριθ. 1069/2009, οι οποίες έχουν καταχωριστεί από την αρμόδια αρχή ως εγκαταστάσεις στις οποίες γίνεται μόνο χειρισμός ή αποθήκευση ζωικών υποπροϊόντων μη μηρυκαστικών που προέρχονται από εγκαταστάσεις που αναφέρονται στα σημεία i), ii) και iii).
                                                         
                                                      Κατά παρέκκλιση από τα σημεία i), ii) και iii) του πρώτου εδαφίου, η αρμόδια αρχή μπορεί να επιτρέψει τη σφαγή μηρυκαστικών και τον χειρισμό προϊόντων μηρυκαστικών στις εγκαταστάσεις που αναφέρονται στα σημεία i), ii) και iii) του πρώτου εδαφίου, οι οποίες παράγουν ζωικά υποπροϊόντα μη μηρυκαστικών που προορίζονται για την παραγωγή των μεταποιημένων ζωικών πρωτεϊνών που αναφέρονται στο παρόν τμήμα.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιτόπιας επιθεώρησης, για την αποτελεσματικότητα των μέτρων που αποσκοπούν στην πρόληψη της διασταυρούμενης μόλυνσης μεταξύ των υποπροϊόντων μηρυκαστικών και μη μηρυκαστικών.
                                                Τα μέτρα αυτά περιλαμβάνουν τις ακόλουθες ελάχιστες απαιτήσεις:
                                                
                                                            1)
                                                         
                                                         
                                                            η σφαγή των μη μηρυκαστικών πρέπει να πραγματοποιείται σε γραμμές που διαχωρίζονται φυσικά από τις γραμμές που χρησιμοποιούνται για τη σφαγή των μηρυκαστικών·
                                                         
                                                      
                                                            2)
                                                         
                                                         
                                                            ο χειρισμός των προϊόντων μη μηρυκαστικών πρέπει να πραγματοποιείται σε γραμμές παραγωγής που διαχωρίζονται φυσικά από τις γραμμές που χρησιμοποιούνται για τον χειρισμό των προϊόντων μηρυκαστικών·
                                                         
                                                      
                                                            3)
                                                         
                                                         
                                                            οι εγκαταστάσεις συλλογής, αποθήκευσης, μεταφοράς και συσκευασίας των ζωικών υποπροϊόντων που προέρχονται από μη μηρυκαστικά πρέπει να είναι χωριστές από εκείνες που χρησιμοποιούνται για τα ζωικά υποπροϊόντα που προέρχονται από μηρυκαστικά·
                                                         
                                                      
                                                            4)
                                                         
                                                         
                                                            πρέπει να διενεργείται τακτική δειγματοληψία και ανάλυση των ζωικών υποπροϊόντων που προέρχονται από μη μηρυκαστικά για την ανίχνευση της παρουσίας πρωτεϊνών μηρυκαστικών. Η μέθοδος ανάλυσης που χρησιμοποιείται πρέπει να είναι επιστημονικά επικυρωμένη για τον σκοπό αυτό. Η συχνότητα της δειγματοληψίας και της ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που αυτός εφαρμόζει με βάση τις αρχές HACCP.»·
                                                         
                                                      
                                          
                              
                                    β)
                                 
                                 
                                    Το τμήμα ΣΤ αντικαθίσταται από το ακόλουθο κείμενο:
                                    «
                                          ΤΜΗΜΑ ΣΤ
                                       
                                    
                                    
                                       
                                          Ειδικοί όροι που ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από εκτρεφόμενα έντομα και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή ζώων υδατοκαλλιέργειας, πουλερικών και χοιροειδών
                                       
                                    
                                    Οι ακόλουθοι ειδικοί όροι ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από εκτρεφόμενα έντομα και σύνθετων ζωοτροφών που περιέχουν τέτοιες μεταποιημένες ζωικές πρωτεΐνες, οι οποίες προορίζονται να χρησιμοποιηθούν για τη διατροφή ζώων υδατοκαλλιέργειας, πουλερικών και χοιροειδών:
                                    
                                                α)
                                             
                                             
                                                οι μεταποιημένες ζωικές πρωτεΐνες που προέρχονται από εκτρεφόμενα έντομα πρέπει να παράγονται:
                                                
                                                            i)
                                                         
                                                         
                                                            σε μονάδες μεταποίησης εγκεκριμένες σύμφωνα με το άρθρο 24 παράγραφος 1 στοιχείο α) του κανονισμού (ΕΚ) αριθ. 1069/2009, στις οποίες πραγματοποιείται αποκλειστικά και μόνο παραγωγή προϊόντων από εκτρεφόμενα έντομα·
                                                         
                                                      
                                                            ii)
                                                         
                                                         
                                                            σύμφωνα με τις απαιτήσεις που καθορίζονται στο παράρτημα X κεφάλαιο II τμήμα 1 του κανονισμού (ΕΕ) αριθ. 142/2011.
                                                         
                                                      Κατά παρέκκλιση από τον όρο που προβλέπεται στο σημείο i) του πρώτου εδαφίου, η αρμόδια αρχή μπορεί να επιτρέψει την παραγωγή μεταποιημένων ζωικών πρωτεϊνών που προέρχονται από εκτρεφόμενα έντομα σε μονάδες μεταποίησης που μεταποιούν υποπροϊόντα από άλλα είδη.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιθεώρησης, για την αποτελεσματικότητα των μέτρων που αποσκοπούν στην αποτροπή διασταυρούμενης μόλυνσης μεταξύ των μεταποιημένων ζωικών πρωτεϊνών που προέρχονται από εκτρεφόμενα έντομα και των μεταποιημένων ζωικών πρωτεϊνών που προέρχονται από άλλα εκτρεφόμενα ζώα.
                                                Τα προληπτικά αυτά μέτρα περιλαμβάνουν τις ακόλουθες ελάχιστες απαιτήσεις:
                                                
                                                            —
                                                         
                                                         
                                                            η παραγωγή μεταποιημένων ζωικών πρωτεϊνών που προέρχονται από μηρυκαστικά ή μη μηρυκαστικά εκτός των εντόμων πρέπει να διεξάγεται σε κλειστό σύστημα που διαχωρίζεται φυσικά από εκείνο που χρησιμοποιείται για την παραγωγή των μεταποιημένων ζωικών πρωτεϊνών που προέρχονται από εκτρεφόμενα έντομα·
                                                         
                                                      
                                                            —
                                                         
                                                         
                                                            τα ζωικά υποπροϊόντα που προέρχονται από μηρυκαστικά ή μη μηρυκαστικά εκτός των εντόμων πρέπει να διατηρούνται κατά την αποθήκευση και τη μεταφορά σε εγκαταστάσεις που διαχωρίζονται φυσικά από εκείνες που χρησιμοποιούνται για ζωικά υποπροϊόντα που προέρχονται από εκτρεφόμενα έντομα·
                                                         
                                                      
                                                            —
                                                         
                                                         
                                                            οι μεταποιημένες ζωικές πρωτεΐνες που προέρχονται από μηρυκαστικά ή μη μηρυκαστικά εκτός των εντόμων πρέπει να διατηρούνται κατά την αποθήκευση και τη συσκευασία σε εγκαταστάσεις που διαχωρίζονται φυσικά από εκείνες που χρησιμοποιούνται για τα τελικά προϊόντα που προέρχονται από εκτρεφόμενα έντομα·
                                                         
                                                      
                                                            —
                                                         
                                                         
                                                            πρέπει να διενεργείται τακτική δειγματοληψία και ανάλυση των μεταποιημένων ζωικών πρωτεϊνών που προέρχονται από εκτρεφόμενα έντομα προκειμένου να επαληθεύεται η απουσία διασταυρούμενης μόλυνσης με μεταποιημένες ζωικές πρωτεΐνες που προέρχονται από μηρυκαστικά ή μη μηρυκαστικά, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών, που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον επιχειρηματία ως μέρος των διαδικασιών που εφαρμόζει βάσει των αρχών HACCΡ· τα αποτελέσματα της σχετικής δειγματοληψίας και ανάλυσης διατηρούνται στη διάθεση της αρμόδιας αρχής για τουλάχιστον πέντε έτη.
                                                         
                                                      
                                          
                                                β)
                                             
                                             
                                                Οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από εκτρεφόμενα έντομα παράγονται σε εγκαταστάσεις οι οποίες:
                                                
                                                            i)
                                                         
                                                         
                                                            έχουν εγκριθεί για τον σκοπό αυτό από την αρμόδια αρχή·
                                                         
                                                      
                                                            ii)
                                                         
                                                         
                                                            ασχολούνται αποκλειστικά με την παρασκευή ζωοτροφών για ζώα υδατοκαλλιέργειας, πουλερικά ή χοιροειδή.
                                                         
                                                      Κατά παρέκκλιση από το σημείο i) του πρώτου εδαφίου, δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα για τους κατ’ οίκον παρασκευαστές που πληρούν τις ακόλουθες προϋποθέσεις:
                                                
                                                            —
                                                         
                                                         
                                                            έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα,
                                                         
                                                      
                                                            —
                                                         
                                                         
                                                            δεν διατηρούν εκτρεφόμενα ζώα όπως ορίζονται στο άρθρο 3 σημείο 6 στοιχείο α) του κανονισμού (ΕΚ) αριθ. 1069/2009, εκτός των ζώων υδατοκαλλιέργειας, των πουλερικών, των χοιροειδών ή των γουνοφόρων ζώων,
                                                         
                                                      
                                                            —
                                                         
                                                         
                                                            οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα, οι οποίες χρησιμοποιούνται στην παραγωγή τους, περιέχουν ακατέργαστες πρωτεΐνες σε ποσοστό μικρότερο του 50 %.
                                                         
                                                      Κατά παρέκκλιση από το σημείο ii) του πρώτου εδαφίου, η παραγωγή σύνθετων ζωοτροφών που περιέχουν μεταποιημένες ζωικές πρωτεΐνες από εκτρεφόμενα έντομα και προορίζονται για ζώα υδατοκαλλιέργειας, πουλερικά ή χοιροειδή, σε εγκαταστάσεις που παράγουν επίσης σύνθετες ζωοτροφές που προορίζονται για άλλα εκτρεφόμενα ζώα, εκτός των γουνοφόρων ζώων, μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:
                                                
                                                            —
                                                         
                                                         
                                                            οι σύνθετες ζωοτροφές που προορίζονται για μηρυκαστικά πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για μη μηρυκαστικά,
                                                         
                                                      
                                                            —
                                                         
                                                         
                                                            οι σύνθετες ζωοτροφές που προορίζονται για ζώα υδατοκαλλιέργειας, πουλερικά ή χοιροειδή πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για άλλα μη μηρυκαστικά ζώα,
                                                         
                                                      
                                                            —
                                                         
                                                         
                                                            τα αρχεία που καταγράφουν λεπτομερώς τις αγορές και τις χρήσεις των μεταποιημένων ζωικών πρωτεϊνών που προέρχονται από εκτρεφόμενα έντομα και τις πωλήσεις σύνθετων ζωοτροφών που περιέχουν τέτοιες πρωτεΐνες πρέπει να διατηρούνται στη διάθεση της αρμόδιας αρχής για τουλάχιστον πέντε έτη,
                                                         
                                                      
                                                            —
                                                         
                                                         
                                                            πρέπει να διενεργείται τακτική δειγματοληψία και ανάλυση των σύνθετων ζωοτροφών που προορίζονται για εκτρεφόμενα ζώα εκτός των ζώων υδατοκαλλιέργειας, των πουλερικών και των χοιροειδών, προκειμένου να επαληθεύεται η απουσία μη εγκεκριμένων συστατικών ζωικής προέλευσης, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα της εν λόγω δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που εφαρμόζει με βάση τις αρχές HACCΡ· τα αποτελέσματα πρέπει να διατηρούνται στη διάθεση της αρμόδιας αρχής για τουλάχιστον πέντε έτη.
                                                         
                                                      
                                          
                                                γ)
                                             
                                             
                                                το εμπορικό έγγραφο ή, κατά περίπτωση, το υγειονομικό πιστοποιητικό που συνοδεύει τις μεταποιημένες ζωικές πρωτεΐνες που προέρχονται από εκτρεφόμενα έντομα σύμφωνα με το άρθρο 21 παράγραφος 2 του κανονισμού (ΕΚ) αριθ. 1069/2009, η ετικέτα αυτών των μεταποιημένων ζωικών πρωτεϊνών που προέρχονται από εκτρεφόμενα έντομα και η ετικέτα των σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα φέρουν ευκρινή ένδειξη σύμφωνα με το κεφάλαιο V τμήμα Ζ του παρόντος παραρτήματος.» ·
                                             
                                          
                              
                                    γ)
                                 
                                 
                                    προστίθενται τα ακόλουθα τμήματα:
                                    «
                                          ΤΜΗΜΑ Ζ
                                       
                                    
                                    
                                       
                                          Ειδικοί όροι που ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από χοιροειδή και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή πουλερικών
                                       
                                    
                                    Οι ακόλουθοι ειδικοί όροι ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από χοιροειδή και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή πουλερικών (“μεταποιημένες ζωικές πρωτεΐνες που προέρχονται από χοιροειδή”):
                                    
                                                α)
                                             
                                             
                                                Τα ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών που προέρχονται από χοιροειδή προέρχονται από ένα ή περισσότερα από τα ακόλουθα:
                                                
                                                            i)
                                                         
                                                         
                                                            σφαγεία εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν σφάζονται μηρυκαστικά και πουλερικά και τα οποία έχουν καταχωριστεί από την αρμόδια αρχή ως σφαγεία όπου δεν σφάζονται μηρυκαστικά και πουλερικά·
                                                         
                                                      
                                                            ii)
                                                         
                                                         
                                                            εργαστήρια τεμαχισμού εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν αποστεώνεται ούτε τεμαχίζεται κρέας μηρυκαστικών και πουλερικών και τα οποία έχουν καταχωριστεί από την αρμόδια αρχή ως εργαστήρια όπου δεν αποστεώνεται ούτε τεμαχίζεται κρέας μηρυκαστικών και πουλερικών·
                                                         
                                                      
                                                            iii)
                                                         
                                                         
                                                            άλλες εγκαταστάσεις εκτός από αυτές που αναφέρονται στο σημείο i) ή ii), καταχωρισμένες ή εγκεκριμένες σύμφωνα με το άρθρο 4 του κανονισμού (ΕΚ) αριθ. 853/2004, στις οποίες δεν γίνεται χειρισμός προϊόντων μηρυκαστικών και πουλερικών και οι οποίες έχουν καταχωριστεί από την αρμόδια αρχή ως εγκαταστάσεις στις οποίες δεν γίνεται χειρισμός προϊόντων μηρυκαστικών και πουλερικών·
                                                         
                                                      
                                                            iv)
                                                         
                                                         
                                                            εγκεκριμένες εγκαταστάσεις που αναφέρονται στο άρθρο 24 παράγραφος 1 στοιχεία η) και θ) του κανονισμού (ΕΚ) αριθ. 1069/2009, οι οποίες έχουν καταχωριστεί από την αρμόδια αρχή ως εγκαταστάσεις στις οποίες γίνεται μόνο χειρισμός ή αποθήκευση ζωικών υποπροϊόντων μη μηρυκαστικών που προέρχονται από εγκαταστάσεις που αναφέρονται στα σημεία i), ii) και iii).
                                                         
                                                      Κατά παρέκκλιση από τα σημεία i), ii) και iii) του πρώτου εδαφίου, η αρμόδια αρχή μπορεί να επιτρέψει τη σφαγή μηρυκαστικών ή πουλερικών και τον χειρισμό προϊόντων μηρυκαστικών ή πουλερικών στις εγκαταστάσεις που αναφέρονται στα σημεία i), ii) και iii) του πρώτου εδαφίου, οι οποίες παράγουν ζωικά υποπροϊόντα χοιροειδών που προορίζονται για την παραγωγή μεταποιημένων ζωικών πρωτεϊνών που προέρχονται από χοιροειδή.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιτόπιας επιθεώρησης, για την αποτελεσματικότητα των μέτρων που αποσκοπούν στην πρόληψη της διασταυρούμενης μόλυνσης μεταξύ των υποπροϊόντων μηρυκαστικών ή πουλερικών και χοιροειδών.
                                                Τα μέτρα αυτά περιλαμβάνουν τις ακόλουθες ελάχιστες απαιτήσεις:
                                                
                                                            1)
                                                         
                                                         
                                                            η σφαγή των χοιροειδών πρέπει να πραγματοποιείται σε γραμμές που διαχωρίζονται φυσικά από τις γραμμές που χρησιμοποιούνται για τη σφαγή των μηρυκαστικών ή πουλερικών·
                                                         
                                                      
                                                            2)
                                                         
                                                         
                                                            ο χειρισμός των προϊόντων χοιροειδών πρέπει να πραγματοποιείται σε γραμμές παραγωγής που διαχωρίζονται φυσικά από τις γραμμές που χρησιμοποιούνται για τον χειρισμό των προϊόντων μηρυκαστικών ή πουλερικών·
                                                         
                                                      
                                                            3)
                                                         
                                                         
                                                            οι εγκαταστάσεις συλλογής, αποθήκευσης, μεταφοράς και συσκευασίας των ζωικών υποπροϊόντων που προέρχονται από χοιροειδή πρέπει να είναι χωριστές από εκείνες που χρησιμοποιούνται για τα ζωικά υποπροϊόντα που προέρχονται από μηρυκαστικά ή πουλερικά·
                                                         
                                                      
                                                            4)
                                                         
                                                         
                                                            πρέπει να διενεργείται τακτική δειγματοληψία και ανάλυση των ζωικών υποπροϊόντων που προέρχονται από χοιροειδή για την ανίχνευση της παρουσίας πρωτεϊνών μηρυκαστικών ή πουλερικών. Η μέθοδος ανάλυσης που χρησιμοποιείται πρέπει να είναι επιστημονικά επικυρωμένη για τον σκοπό αυτό. Η συχνότητα της δειγματοληψίας και της ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που αυτός εφαρμόζει με βάση τις αρχές HACCP.
                                                         
                                                      
                                          
                                                β)
                                             
                                             
                                                Τα ζωικά υποπροϊόντα που προέρχονται από χοιροειδή, που προορίζονται να χρησιμοποιηθούν για την παραγωγή των μεταποιημένων ζωικών πρωτεϊνών που προέρχονται από χοιροειδή, μεταφέρονται σε μονάδα μεταποίησης με οχήματα και περιέκτες που δεν χρησιμοποιούνται για τη μεταφορά ζωικών υποπροϊόντων που προέρχονται από μηρυκαστικά ή πουλερικά.
                                                Κατά παρέκκλιση από το πρώτο εδάφιο, μπορούν να μεταφέρονται σε οχήματα και περιέκτες που έχουν χρησιμοποιηθεί προηγουμένως για τη μεταφορά ζωικών υποπροϊόντων που προέρχονται από μηρυκαστικά ή πουλερικά, υπό τον όρο ότι τα εν λόγω οχήματα και περιέκτες έχουν καθαριστεί διεξοδικά προηγουμένως ώστε να αποφεύγεται η διασταυρούμενη μόλυνση, σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                Όποτε χρησιμοποιείται τέτοια διαδικασία, τεκμηριωμένα ίχνη της εν λόγω χρήσης διατηρούνται στη διάθεση της αρμόδιας αρχής για τουλάχιστον δύο έτη.
                                             
                                          
                                                γ)
                                             
                                             
                                                Οι μεταποιημένες ζωικές πρωτεΐνες που προέρχονται από χοιροειδή παράγονται σε μονάδες μεταποίησης οι οποίες:
                                                
                                                            i)
                                                         
                                                         
                                                            ασχολούνται με τη μεταποίηση υποπροϊόντων που λαμβάνονται από τα σφαγεία, τα εργαστήρια τεμαχισμού ή τις άλλες εγκαταστάσεις που αναφέρονται στο στοιχείο α)·
                                                         
                                                      
                                                            ii)
                                                         
                                                         
                                                            έχουν καταχωριστεί από την αρμόδια αρχή ως μονάδες οι οποίες δεν μεταποιούν ζωικά υποπροϊόντα μηρυκαστικών ή πουλερικών.
                                                         
                                                      Κατά παρέκκλιση από το σημείο ii) του πρώτου εδαφίου, η αρμόδια αρχή μπορεί να επιτρέψει την παραγωγή μεταποιημένων ζωικών πρωτεϊνών που προέρχονται από χοιροειδή σε μονάδες μεταποίησης που μεταποιούν ζωικά υποπροϊόντα μηρυκαστικών ή πουλερικών.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιθεώρησης, για την αποτελεσματικότητα των μέτρων που αποσκοπούν στην αποτροπή διασταυρούμενης μόλυνσης μεταξύ των μεταποιημένων ζωικών πρωτεϊνών που προέρχονται από μηρυκαστικά ή πουλερικά και των μεταποιημένων ζωικών πρωτεϊνών που προέρχονται από χοιροειδή.
                                                Τα προληπτικά αυτά μέτρα περιλαμβάνουν τις ακόλουθες ελάχιστες απαιτήσεις:
                                                
                                                            1)
                                                         
                                                         
                                                            η παραγωγή μεταποιημένων ζωικών πρωτεϊνών που προέρχονται από μηρυκαστικά ή πουλερικά πρέπει να διεξάγεται σε κλειστό σύστημα που διαχωρίζεται φυσικά από εκείνο που χρησιμοποιείται για την παραγωγή των μεταποιημένων ζωικών πρωτεϊνών που προέρχονται από χοιροειδή·
                                                         
                                                      
                                                            2)
                                                         
                                                         
                                                            τα ζωικά υποπροϊόντα που προέρχονται από μηρυκαστικά και πουλερικά πρέπει να διατηρούνται κατά την αποθήκευση και τη μεταφορά σε εγκαταστάσεις που διαχωρίζονται φυσικά από εκείνες που χρησιμοποιούνται για τα ζωικά υποπροϊόντα που προέρχονται από μη χοιροειδή·
                                                         
                                                      
                                                            3)
                                                         
                                                         
                                                            οι μεταποιημένες ζωικές πρωτεΐνες που προέρχονται από μηρυκαστικά ή πουλερικά πρέπει να διατηρούνται κατά την αποθήκευση και τη συσκευασία σε εγκαταστάσεις που διαχωρίζονται φυσικά από εκείνες που χρησιμοποιούνται για τα τελικά προϊόντα που προέρχονται από χοιροειδή·
                                                         
                                                      
                                                            4)
                                                         
                                                         
                                                            πρέπει να διενεργείται τακτική δειγματοληψία και ανάλυση των μεταποιημένων ζωικών πρωτεϊνών που προέρχονται από χοιροειδή προκειμένου να επαληθεύεται η απουσία διασταυρούμενης μόλυνσης με μεταποιημένες ζωικές πρωτεΐνες που προέρχονται από μηρυκαστικά ή πουλερικά, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών, που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον επιχειρηματία ως μέρος των διαδικασιών που εφαρμόζει βάσει των αρχών HACCΡ· τα αποτελέσματα της σχετικής δειγματοληψίας και ανάλυσης διατηρούνται στη διάθεση της αρμόδιας αρχής για τουλάχιστον πέντε έτη.
                                                         
                                                      
                                          
                                                δ)
                                             
                                             
                                                Οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από χοιροειδή παράγονται σε εγκαταστάσεις οι οποίες:
                                                
                                                            i)
                                                         
                                                         
                                                            έχουν εγκριθεί για τον σκοπό αυτό από την αρμόδια αρχή·
                                                         
                                                      
                                                            ii)
                                                         
                                                         
                                                            ασχολούνται αποκλειστικά με την παραγωγή ζωοτροφών για πουλερικά, ζώα υδατοκαλλιέργειας ή γουνοφόρα ζώα.
                                                         
                                                      Κατά παρέκκλιση από το σημείο i) του πρώτου εδαφίου, δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από χοιροειδή για τους κατ’ οίκον παρασκευαστές που πληρούν τις ακόλουθες προϋποθέσεις:
                                                
                                                            —
                                                         
                                                         
                                                            έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από χοιροειδή,
                                                         
                                                      
                                                            —
                                                         
                                                         
                                                            δεν διατηρούν εκτρεφόμενα ζώα όπως ορίζονται στο άρθρο 3 σημείο 6 στοιχείο α) του κανονισμού (ΕΚ) αριθ. 1069/2009, εκτός των πουλερικών, των ζώων υδατοκαλλιέργειας ή των γουνοφόρων ζώων,
                                                         
                                                      
                                                            —
                                                         
                                                         
                                                            οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες προερχόμενες από χοιροειδή οι οποίες χρησιμοποιούνται στην παραγωγή τους περιέχουν ακατέργαστες πρωτεΐνες σε ποσοστό μικρότερο του 50 %.
                                                         
                                                      Κατά παρέκκλιση από το σημείο ii) του πρώτου εδαφίου, η παραγωγή σύνθετων ζωοτροφών για πουλερικά, που περιέχουν μεταποιημένες ζωικές πρωτεΐνες προερχόμενες από χοιροειδή, σε εγκαταστάσεις που παράγουν επίσης σύνθετες ζωοτροφές που προορίζονται για εκτρεφόμενα ζώα εκτός των ζώων υδατοκαλλιέργειας και των γουνοφόρων ζώων, μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:
                                                
                                                            —
                                                         
                                                         
                                                            οι σύνθετες ζωοτροφές που προορίζονται για μηρυκαστικά πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για μη μηρυκαστικά,
                                                         
                                                      
                                                            —
                                                         
                                                         
                                                            οι σύνθετες ζωοτροφές που προορίζονται για χοιροειδή πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για άλλα μη μηρυκαστικά ζώα,
                                                         
                                                      
                                                            —
                                                         
                                                         
                                                            τα αρχεία που καταγράφουν λεπτομερώς τις αγορές και τις χρήσεις των μεταποιημένων ζωικών πρωτεϊνών που προέρχονται από χοιροειδή και τις πωλήσεις σύνθετων ζωοτροφών που περιέχουν τέτοιες πρωτεΐνες πρέπει να διατηρούνται στη διάθεση της αρμόδιας αρχής για τουλάχιστον πέντε έτη,
                                                         
                                                      
                                                            —
                                                         
                                                         
                                                            πρέπει να διενεργείται τακτική δειγματοληψία και ανάλυση των σύνθετων ζωοτροφών που προορίζονται για εκτρεφόμενα ζώα εκτός των πουλερικών, των ζώων υδατοκαλλιέργειας και των γουνοφόρων ζώων, προκειμένου να επαληθεύεται η απουσία μη εγκεκριμένων συστατικών ζωικής προέλευσης, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα της εν λόγω δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που εφαρμόζει με βάση τις αρχές HACCΡ· τα αποτελέσματα πρέπει να διατηρούνται στη διάθεση της αρμόδιας αρχής για τουλάχιστον πέντε έτη.
                                                         
                                                      
                                          
                                                ε)
                                             
                                             
                                                Το εμπορικό έγγραφο ή, κατά περίπτωση, το υγειονομικό πιστοποιητικό που συνοδεύει τις μεταποιημένες ζωικές πρωτεΐνες που προέρχονται από χοιροειδή σύμφωνα με το άρθρο 21 παράγραφος 2 του κανονισμού (ΕΚ) αριθ. 1069/2009, η ετικέτα αυτών των μεταποιημένων ζωικών πρωτεϊνών που προέρχονται από χοιροειδή και η ετικέτα των σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από χοιροειδή φέρουν ευκρινή ένδειξη σύμφωνα με το κεφάλαιο V τμήμα Ζ του παρόντος παραρτήματος.
                                             
                                          
                                       
                                          ΤΜΗΜΑ Η
                                       
                                    
                                    
                                       
                                          Ειδικοί όροι που ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από πουλερικά και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή χοιροειδών
                                       
                                    
                                    Οι ακόλουθοι ειδικοί όροι ισχύουν για την παραγωγή και τη χρήση μεταποιημένων ζωικών πρωτεϊνών που προέρχονται από πουλερικά και σύνθετων ζωοτροφών που περιέχουν τέτοιες πρωτεΐνες, οι οποίες προορίζονται να χρησιμοποιηθούν για τη διατροφή χοιροειδών (“μεταποιημένες ζωικές πρωτεΐνες που προέρχονται από πουλερικά”):
                                    
                                                α)
                                             
                                             
                                                Τα ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών από πουλερικά προέρχονται από ένα ή περισσότερα από τα ακόλουθα:
                                                
                                                            i)
                                                         
                                                         
                                                            σφαγεία εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν σφάζονται μηρυκαστικά και χοιροειδή και τα οποία έχουν καταχωριστεί από την αρμόδια αρχή ως σφαγεία όπου δεν σφάζονται μηρυκαστικά και χοιροειδή·
                                                         
                                                      
                                                            ii)
                                                         
                                                         
                                                            εργαστήρια τεμαχισμού εγκεκριμένα σύμφωνα με το άρθρο 4 του κανονισμού (ΕΚ) αριθ. 853/2004, στα οποία δεν αποστεώνεται ούτε τεμαχίζεται κρέας μηρυκαστικών και χοιροειδών και τα οποία έχουν καταχωριστεί από την αρμόδια αρχή ως εργαστήρια όπου δεν αποστεώνεται ούτε τεμαχίζεται κρέας μηρυκαστικών και χοιροειδών·
                                                         
                                                      
                                                            iii)
                                                         
                                                         
                                                            άλλες εγκαταστάσεις εκτός από αυτές που αναφέρονται στο σημείο i) ή ii), καταχωρισμένες ή εγκεκριμένες σύμφωνα με το άρθρο 4 του κανονισμού (ΕΚ) αριθ. 853/2004, στις οποίες δεν γίνεται χειρισμός προϊόντων μηρυκαστικών και χοιροειδών και οι οποίες έχουν καταχωριστεί από την αρμόδια αρχή ως εγκαταστάσεις στις οποίες δεν γίνεται χειρισμός προϊόντων μηρυκαστικών και χοιροειδών·
                                                         
                                                      
                                                            iv)
                                                         
                                                         
                                                            εγκεκριμένες εγκαταστάσεις που αναφέρονται στο άρθρο 24 παράγραφος 1 στοιχεία η) και θ) του κανονισμού (ΕΚ) αριθ. 1069/2009, οι οποίες έχουν καταχωριστεί από την αρμόδια αρχή ως εγκαταστάσεις στις οποίες γίνεται μόνο χειρισμός ή αποθήκευση ζωικών υποπροϊόντων μη μηρυκαστικών που προέρχονται από εγκαταστάσεις που αναφέρονται στα σημεία i), ii) και iii).
                                                         
                                                      Κατά παρέκκλιση από τα σημεία i), ii) και iii) του πρώτου εδαφίου, η αρμόδια αρχή μπορεί να επιτρέψει τη σφαγή μηρυκαστικών ή χοιροειδών και τον χειρισμό προϊόντων μηρυκαστικών ή χοιροειδών στις εγκαταστάσεις που αναφέρονται στα σημεία i), ii) και iii) του πρώτου εδαφίου, οι οποίες παράγουν ζωικά υποπροϊόντα πουλερικών που προορίζονται για την παραγωγή μεταποιημένων ζωικών πρωτεϊνών που προέρχονται από πουλερικά.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιτόπιας επιθεώρησης, για την αποτελεσματικότητα των μέτρων που αποσκοπούν στην πρόληψη της διασταυρούμενης μόλυνσης μεταξύ των υποπροϊόντων μηρυκαστικών ή χοιροειδών και πουλερικών.
                                                Τα μέτρα αυτά περιλαμβάνουν τις ακόλουθες ελάχιστες απαιτήσεις:
                                                
                                                            1)
                                                         
                                                         
                                                            η σφαγή των πουλερικών πρέπει να πραγματοποιείται σε γραμμές που διαχωρίζονται φυσικά από τις γραμμές που χρησιμοποιούνται για τη σφαγή των μηρυκαστικών ή χοιροειδών·
                                                         
                                                      
                                                            2)
                                                         
                                                         
                                                            ο χειρισμός των προϊόντων πουλερικών πρέπει να πραγματοποιείται σε γραμμές παραγωγής που διαχωρίζονται φυσικά από τις γραμμές που χρησιμοποιούνται για τον χειρισμό των προϊόντων μηρυκαστικών ή χοιροειδών·
                                                         
                                                      
                                                            3)
                                                         
                                                         
                                                            οι εγκαταστάσεις συλλογής, αποθήκευσης, μεταφοράς και συσκευασίας των ζωικών υποπροϊόντων που προέρχονται από πουλερικά πρέπει να είναι χωριστές από εκείνες που χρησιμοποιούνται για τα ζωικά υποπροϊόντα που προέρχονται από μηρυκαστικά ή χοιροειδή·
                                                         
                                                      
                                                            4)
                                                         
                                                         
                                                            πρέπει να διενεργείται τακτική δειγματοληψία και ανάλυση των ζωικών υποπροϊόντων που προέρχονται από πουλερικά για την ανίχνευση της παρουσίας πρωτεϊνών μηρυκαστικών ή χοιροειδών. Η μέθοδος ανάλυσης που χρησιμοποιείται πρέπει να είναι επιστημονικά επικυρωμένη για τον σκοπό αυτό. Η συχνότητα της δειγματοληψίας και της ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που αυτός εφαρμόζει με βάση τις αρχές HACCP.
                                                         
                                                      
                                          
                                                β)
                                             
                                             
                                                Τα ζωικά υποπροϊόντα που προέρχονται από πουλερικά, που προορίζονται να χρησιμοποιηθούν για την παραγωγή των μεταποιημένων ζωικών πρωτεϊνών που προέρχονται από πουλερικά, μεταφέρονται σε μονάδα μεταποίησης με οχήματα και περιέκτες που δεν χρησιμοποιούνται για τη μεταφορά ζωικών υποπροϊόντων που προέρχονται από μηρυκαστικά ή χοιροειδή.
                                                Κατά παρέκκλιση από το πρώτο εδάφιο, μπορούν να μεταφέρονται σε οχήματα και περιέκτες που έχουν χρησιμοποιηθεί προηγουμένως για τη μεταφορά ζωικών υποπροϊόντων που προέρχονται από μηρυκαστικά ή χοιροειδή, υπό τον όρο ότι τα εν λόγω οχήματα και περιέκτες έχουν καθαριστεί διεξοδικά προηγουμένως ώστε να αποφεύγεται η διασταυρούμενη μόλυνση, σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή.
                                                Όποτε χρησιμοποιείται τέτοια διαδικασία, τεκμηριωμένα ίχνη της εν λόγω χρήσης διατηρούνται στη διάθεση της αρμόδιας αρχής για τουλάχιστον δύο έτη.
                                             
                                          
                                                γ)
                                             
                                             
                                                Οι μεταποιημένες ζωικές πρωτεΐνες που προέρχονται από πουλερικά παράγονται σε μονάδες μεταποίησης οι οποίες:
                                                
                                                            i)
                                                         
                                                         
                                                            ασχολούνται με τη μεταποίηση ζωικών υποπροϊόντων που λαμβάνονται από τα σφαγεία, τα εργαστήρια τεμαχισμού ή τις άλλες εγκαταστάσεις που αναφέρονται στο στοιχείο α)·
                                                         
                                                      
                                                            ii)
                                                         
                                                         
                                                            έχουν καταχωριστεί από την αρμόδια αρχή ως μονάδες οι οποίες δεν μεταποιούν ζωικά υποπροϊόντα μηρυκαστικών ή χοιροειδών.
                                                         
                                                      Κατά παρέκκλιση από το σημείο ii) του πρώτου εδαφίου, η αρμόδια αρχή μπορεί να επιτρέψει την παραγωγή μεταποιημένων ζωικών πρωτεϊνών που προέρχονται από πουλερικά σε μονάδες μεταποίησης που μεταποιούν ζωικά υποπροϊόντα μηρυκαστικών ή χοιροειδών.
                                                Η εν λόγω άδεια μπορεί να χορηγηθεί μόνον εφόσον η αρμόδια αρχή έχει πεισθεί, ύστερα από τη διενέργεια επιθεώρησης, για την αποτελεσματικότητα των μέτρων που αποσκοπούν στην αποτροπή διασταυρούμενης μόλυνσης μεταξύ των μεταποιημένων ζωικών πρωτεϊνών που προέρχονται από μηρυκαστικά ή χοιροειδή και των μεταποιημένων ζωικών πρωτεϊνών που προέρχονται από πουλερικά.
                                                Τα προληπτικά αυτά μέτρα περιλαμβάνουν τις ακόλουθες ελάχιστες απαιτήσεις:
                                                
                                                            1)
                                                         
                                                         
                                                            η παραγωγή μεταποιημένων ζωικών πρωτεϊνών που προέρχονται από μηρυκαστικά ή χοιροειδή πρέπει να διεξάγεται σε κλειστό σύστημα που διαχωρίζεται φυσικά από εκείνο που χρησιμοποιείται για την παραγωγή των μεταποιημένων ζωικών πρωτεϊνών προερχόμενων από πουλερικά·
                                                         
                                                      
                                                            2)
                                                         
                                                         
                                                            τα ζωικά υποπροϊόντα που προέρχονται από μηρυκαστικά ή χοιροειδή πρέπει να διατηρούνται κατά την αποθήκευση και τη μεταφορά σε εγκαταστάσεις που διαχωρίζονται φυσικά από εκείνες που χρησιμοποιούνται για τα ζωικά υποπροϊόντα που προέρχονται από πουλερικά·
                                                         
                                                      
                                                            3)
                                                         
                                                         
                                                            οι μεταποιημένες ζωικές πρωτεΐνες που προέρχονται από μηρυκαστικά ή χοιροειδή πρέπει να διατηρούνται κατά την αποθήκευση και τη συσκευασία σε εγκαταστάσεις που διαχωρίζονται φυσικά από εκείνες που χρησιμοποιούνται για τα τελικά προϊόντα που προέρχονται από πουλερικά·
                                                         
                                                      
                                                            4)
                                                         
                                                         
                                                            πρέπει να διενεργείται τακτική δειγματοληψία και ανάλυση των μεταποιημένων ζωικών πρωτεϊνών που προέρχονται από πουλερικά προκειμένου να επαληθεύεται η απουσία διασταυρούμενης μόλυνσης με μεταποιημένες ζωικές πρωτεΐνες που προέρχονται από μηρυκαστικά ή χοιροειδή, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών, που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον επιχειρηματία ως μέρος των διαδικασιών που εφαρμόζει βάσει των αρχών HACCΡ· τα αποτελέσματα της σχετικής δειγματοληψίας και ανάλυσης διατηρούνται στη διάθεση της αρμόδιας αρχής για τουλάχιστον πέντε έτη.
                                                         
                                                      
                                          
                                                δ)
                                             
                                             
                                                Οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από πουλερικά παράγονται σε εγκαταστάσεις οι οποίες:
                                                
                                                            i)
                                                         
                                                         
                                                            έχουν εγκριθεί για τον σκοπό αυτό από την αρμόδια αρχή·
                                                         
                                                      
                                                            ii)
                                                         
                                                         
                                                            ασχολούνται αποκλειστικά με την παραγωγή ζωοτροφών για χοιροειδή, ζώα υδατοκαλλιέργειας ή γουνοφόρα ζώα.
                                                         
                                                      Κατά παρέκκλιση από το σημείο i) του πρώτου εδαφίου, δεν απαιτείται ειδική άδεια για την παραγωγή πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από πουλερικά για τους κατ’ οίκον παρασκευαστές που πληρούν τις ακόλουθες προϋποθέσεις:
                                                
                                                            —
                                                         
                                                         
                                                            έχουν καταχωριστεί από την αρμόδια αρχή ως παραγωγοί πλήρων ζωοτροφών από σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από πουλερικά,
                                                         
                                                      
                                                            —
                                                         
                                                         
                                                            δεν διατηρούν εκτρεφόμενα ζώα όπως ορίζονται στο άρθρο 3 σημείο 6 στοιχείο α) του κανονισμού (ΕΚ) αριθ. 1069/2009, εκτός των χοιροειδών, των ζώων υδατοκαλλιέργειας ή των γουνοφόρων ζώων,
                                                         
                                                      
                                                            —
                                                         
                                                         
                                                            οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες προερχόμενες από πουλερικά οι οποίες χρησιμοποιούνται στην παραγωγή τους περιέχουν ακατέργαστες πρωτεΐνες σε ποσοστό μικρότερο του 50 %.
                                                         
                                                      Κατά παρέκκλιση από το σημείο ii) του πρώτου εδαφίου, η παραγωγή σύνθετων ζωοτροφών για χοιροειδή, που περιέχουν μεταποιημένες ζωικές πρωτεΐνες προερχόμενες από πουλερικά, σε εγκαταστάσεις που παράγουν επίσης σύνθετες ζωοτροφές που προορίζονται για εκτρεφόμενα ζώα εκτός των ζώων υδατοκαλλιέργειας και των γουνοφόρων ζώων, μπορεί να επιτραπεί από την αρμόδια αρχή κατόπιν επιτόπου επιθεώρησης, υπό την προϋπόθεση ότι τηρούνται οι ακόλουθοι όροι:
                                                
                                                            —
                                                         
                                                         
                                                            οι σύνθετες ζωοτροφές που προορίζονται για μηρυκαστικά πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για μη μηρυκαστικά,
                                                         
                                                      
                                                            —
                                                         
                                                         
                                                            οι σύνθετες ζωοτροφές που προορίζονται για πουλερικά πρέπει να παρασκευάζονται και να φυλάσσονται, κατά την αποθήκευση, τη μεταφορά και τη συσκευασία, σε εγκαταστάσεις που διαχωρίζονται φυσικά από τις εγκαταστάσεις στις οποίες παρασκευάζονται και φυλάσσονται σύνθετες ζωοτροφές για άλλα μη μηρυκαστικά ζώα,
                                                         
                                                      
                                                            —
                                                         
                                                         
                                                            τα αρχεία που καταγράφουν λεπτομερώς τις αγορές και τις χρήσεις των μεταποιημένων ζωικών πρωτεϊνών που προέρχονται από πουλερικά και τις πωλήσεις σύνθετων ζωοτροφών που περιέχουν τέτοιες πρωτεΐνες πρέπει να διατηρούνται στη διάθεση της αρμόδιας αρχής για τουλάχιστον πέντε έτη,
                                                         
                                                      
                                                            —
                                                         
                                                         
                                                            πρέπει να διενεργείται τακτική δειγματοληψία και ανάλυση των σύνθετων ζωοτροφών που προορίζονται για εκτρεφόμενα ζώα εκτός των πουλερικών, των ζώων υδατοκαλλιέργειας και των γουνοφόρων ζώων, προκειμένου να επαληθεύεται η απουσία μη εγκεκριμένων συστατικών ζωικής προέλευσης, με τη χρήση των μεθόδων ανάλυσης για τον προσδιορισμό των συστατικών ζωικής προέλευσης για τον έλεγχο των ζωοτροφών που προβλέπονται στο παράρτημα VI του κανονισμού (ΕΚ) αριθ. 152/2009· η συχνότητα της εν λόγω δειγματοληψίας και ανάλυσης καθορίζεται βάσει εκτίμησης κινδύνου που πραγματοποιείται από τον υπεύθυνο της επιχείρησης ως μέρος των διαδικασιών που εφαρμόζει με βάση τις αρχές HACCΡ· τα αποτελέσματα πρέπει να διατηρούνται στη διάθεση της αρμόδιας αρχής για τουλάχιστον πέντε έτη·
                                                         
                                                      
                                          
                                                ε)
                                             
                                             
                                                Το εμπορικό έγγραφο ή, κατά περίπτωση, το υγειονομικό πιστοποιητικό που συνοδεύει τις μεταποιημένες ζωικές πρωτεΐνες που προέρχονται από πουλερικά σύμφωνα με το άρθρο 21 παράγραφος 2 του κανονισμού (ΕΚ) αριθ. 1069/2009, η ετικέτα αυτών των μεταποιημένων ζωικών πρωτεϊνών που προέρχονται από πουλερικά και η ετικέτα των σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από πουλερικά φέρουν ευκρινή ένδειξη σύμφωνα με το κεφάλαιο V τμήμα Ζ του παρόντος παραρτήματος.»·
                                             
                                          
                              
                  
                        5)
                     
                     
                        το κεφάλαιο V τροποποιείται ως εξής:
                        
                                    α)
                                 
                                 
                                    το τμήμα Α αντικαθίσταται από το ακόλουθο κείμενο:
                                    «
                                          ΤΜΗΜΑ Α
                                       
                                    
                                    
                                       
                                          Εγγραφή σε καταλόγους
                                       
                                    
                                    
                                             
                                                1.
                                             
                                             
                                                Τα κράτη μέλη τηρούν και δημοσιοποιούν ενημερωμένους καταλόγους για τα ακόλουθα:
                                                
                                                            α)
                                                         
                                                         
                                                            σφαγεία που έχουν καταχωριστεί ως σφαγεία στα οποία δεν σφάζονται μηρυκαστικά, σύμφωνα με το κεφάλαιο IV τμήμα Γ στοιχείο α) πρώτο εδάφιο, καθώς και εγκεκριμένα σφαγεία τα οποία μπορούν να προμηθεύσουν αίμα παραγόμενο σύμφωνα με το κεφάλαιο IV τμήμα Γ στοιχείο α) δεύτερο, τρίτο και τέταρτο εδάφιο·
                                                         
                                                      
                                                            β)
                                                         
                                                         
                                                            τα σφαγεία, τα εργαστήρια τεμαχισμού και άλλες εγκαταστάσεις τροφίμων και εγκαταστάσεις ζωικών υποπροϊόντων που έχουν καταχωριστεί ως μονάδες όπου δεν πραγματοποιείται σφαγή μηρυκαστικών, αποστέωση ή τεμαχισμός κρέατος μηρυκαστικών και χειρισμός προϊόντων μηρυκαστικών αντίστοιχα, και όπου γίνεται χειρισμός ή αποθήκευση μόνο ζωικών υποπροϊόντων που προέρχονται από αυτές τις εγκαταστάσεις τροφίμων, οι οποίες μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από μη μηρυκαστικά σύμφωνα με το κεφάλαιο IV τμήμα Δ στοιχείο α) πρώτο εδάφιο, καθώς και τα εγκεκριμένα σφαγεία, εργαστήρια τεμαχισμού και άλλες εγκαταστάσεις τροφίμων που μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από μη μηρυκαστικά σύμφωνα με το κεφάλαιο IV τμήμα Δ στοιχείο α) δεύτερο, τρίτο και τέταρτο εδάφιο·
                                                         
                                                      
                                                            γ)
                                                         
                                                         
                                                            τα σφαγεία, τα εργαστήρια τεμαχισμού και άλλες εγκαταστάσεις τροφίμων και εγκαταστάσεις ζωικών υποπροϊόντων που έχουν καταχωριστεί ως μονάδες όπου δεν πραγματοποιείται σφαγή μηρυκαστικών και πουλερικών, αποστέωση ή τεμαχισμός κρέατος μηρυκαστικών και πουλερικών, και χειρισμός προϊόντων μηρυκαστικών και πουλερικών αντίστοιχα, και όπου γίνεται χειρισμός ή αποθήκευση μόνο ζωικών υποπροϊόντων που προέρχονται από αυτές τις εγκαταστάσεις τροφίμων, οι οποίες μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από χοιροειδή σύμφωνα με το κεφάλαιο IV τμήμα Ζ στοιχείο α) πρώτο εδάφιο, καθώς και τα εγκεκριμένα σφαγεία, εργαστήρια τεμαχισμού και άλλες εγκαταστάσεις τροφίμων που μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από χοιροειδή σύμφωνα με το κεφάλαιο IV τμήμα Ζ στοιχείο α) δεύτερο, τρίτο και τέταρτο εδάφιο·
                                                         
                                                      
                                                            δ)
                                                         
                                                         
                                                            τα σφαγεία, τα εργαστήρια τεμαχισμού και άλλες εγκαταστάσεις τροφίμων και εγκαταστάσεις ζωικών υποπροϊόντων που έχουν καταχωριστεί ως μονάδες όπου δεν πραγματοποιείται σφαγή μηρυκαστικών και χοιροειδών, αποστέωση ή τεμαχισμός κρέατος μηρυκαστικών και χοιροειδών και χειρισμός προϊόντων μηρυκαστικών και χοιροειδών αντίστοιχα, και όπου γίνεται χειρισμός ή αποθήκευση μόνο ζωικών υποπροϊόντων που προέρχονται από αυτές τις εγκαταστάσεις τροφίμων, τα οποία μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από πουλερικά σύμφωνα με το κεφάλαιο IV τμήμα Η στοιχείο α) πρώτο εδάφιο, καθώς και τα εγκεκριμένα σφαγεία, εργαστήρια τεμαχισμού και άλλες εγκαταστάσεις τροφίμων που μπορούν να προμηθεύσουν ζωικά υποπροϊόντα που προορίζονται να χρησιμοποιηθούν για την παραγωγή μεταποιημένων ζωικών πρωτεϊνών προερχόμενων από πουλερικά σύμφωνα με το κεφάλαιο IV τμήμα Η στοιχείο α) δεύτερο, τρίτο και τέταρτο εδάφιο·
                                                         
                                                      
                                                            ε)
                                                         
                                                         
                                                            μονάδες μεταποίησης που έχουν καταχωριστεί ως μονάδες οι οποίες μεταποιούν αποκλειστικά και μόνο αίμα μη μηρυκαστικών, σύμφωνα με το κεφάλαιο IV τμήμα Γ στοιχείο γ) πρώτο εδάφιο, καθώς και εγκεκριμένες μονάδες μεταποίησης που παράγουν προϊόντα αίματος σύμφωνα με το κεφάλαιο IV τμήμα Γ στοιχείο γ) δεύτερο, τρίτο και τέταρτο εδάφιο·
                                                         
                                                      
                                                            στ)
                                                         
                                                         
                                                            μονάδες μεταποίησης που έχουν καταχωριστεί ως μονάδες οι οποίες δεν μεταποιούν ζωικά υποπροϊόντα μηρυκαστικών, σύμφωνα με το κεφάλαιο IV τμήμα Δ στοιχείο γ) πρώτο εδάφιο, καθώς και εγκεκριμένες μονάδες μεταποίησης που παράγουν μεταποιημένες ζωικές πρωτεΐνες προερχόμενες από μη μηρυκαστικά οι οποίες λειτουργούν σύμφωνα με το κεφάλαιο IV τμήμα Δ στοιχείο γ) δεύτερο, τρίτο και τέταρτο εδάφιο·
                                                         
                                                      
                                                            ζ)
                                                         
                                                         
                                                            μονάδες μεταποίησης που έχουν καταχωριστεί ως μονάδες οι οποίες δεν μεταποιούν ζωικά υποπροϊόντα μηρυκαστικών και πουλερικών, σύμφωνα με το κεφάλαιο IV τμήμα Ζ στοιχείο γ) πρώτο εδάφιο, καθώς και εγκεκριμένες μονάδες μεταποίησης που παράγουν μεταποιημένες ζωικές πρωτεΐνες προερχόμενες από χοιροειδή οι οποίες λειτουργούν σύμφωνα με το κεφάλαιο IV τμήμα Ζ στοιχείο γ) δεύτερο, τρίτο και τέταρτο εδάφιο·
                                                         
                                                      
                                                            η)
                                                         
                                                         
                                                            μονάδες μεταποίησης που έχουν καταχωριστεί ως μονάδες οι οποίες δεν μεταποιούν ζωικά υποπροϊόντα μηρυκαστικών και χοιροειδών, σύμφωνα με το κεφάλαιο IV τμήμα Η στοιχείο γ) πρώτο εδάφιο, καθώς και εγκεκριμένες μονάδες μεταποίησης που παράγουν μεταποιημένες ζωικές πρωτεΐνες προερχόμενες από πουλερικά οι οποίες λειτουργούν σύμφωνα με το κεφάλαιο IV τμήμα Η στοιχείο γ) δεύτερο, τρίτο και τέταρτο εδάφιο·
                                                         
                                                      
                                                            θ)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο III τμήμα Β, σύνθετες ζωοτροφές που περιέχουν ιχθυάλευρα, φωσφορικό ασβέστιο και όξινο φωσφορικό ασβέστιο ζωικής προέλευσης, προϊόντα αίματος που προέρχονται από μη μηρυκαστικά, μεταποιημένες ζωικές πρωτεΐνες που προέρχονται από εκτρεφόμενα έντομα, μεταποιημένες ζωικές πρωτεΐνες που προέρχονται από χοιροειδή ή μεταποιημένες ζωικές πρωτεΐνες που προέρχονται από πουλερικά·
                                                         
                                                      
                                                            ι)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο IV τμήμα Δ στοιχείο δ), σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από μη μηρυκαστικά, καθώς και εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο V τμήμα Ε σημείο 3 στοιχείο β) σημείο ii), αποκλειστικά σύνθετες ζωοτροφές για εξαγωγή από την Ένωση ή σύνθετες ζωοτροφές για εξαγωγή από την Ένωση και σύνθετες ζωοτροφές για ζώα υδατοκαλλιέργειας προς διάθεση στην αγορά·
                                                         
                                                      
                                                            ια)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο IV τμήμα Ε στοιχείο δ), υποκατάστατα γάλακτος που περιέχουν ιχθυάλευρα και προορίζονται για θηλάζοντα εκτρεφόμενα μηρυκαστικά·
                                                         
                                                      
                                                            ιβ)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο IV τμήμα ΣΤ στοιχείο β), σύνθετες ζωοτροφές οι οποίες περιέχουν μεταποιημένες ζωικές πρωτεΐνες που προέρχονται από εκτρεφόμενα έντομα·
                                                         
                                                      
                                                            ιγ)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο IV τμήμα Ζ στοιχείο β), σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από χοιροειδή και προορίζονται για πουλερικά·
                                                         
                                                      
                                                            ιδ)
                                                         
                                                         
                                                            εγκεκριμένες εγκαταστάσεις παραγωγής σύνθετων ζωοτροφών που παράγουν, σύμφωνα με το κεφάλαιο IV τμήμα Η στοιχείο β), σύνθετες ζωοτροφές που περιέχουν μεταποιημένες ζωικές πρωτεΐνες προερχόμενες από πουλερικά και προορίζονται για χοιροειδή·
                                                         
                                                      
                                                            ιε)
                                                         
                                                         
                                                            εγκαταστάσεις αποθήκευσης που έχουν εγκριθεί σύμφωνα με το κεφάλαιο III τμήμα Α σημείο 3 ή σύμφωνα με το κεφάλαιο V τμήμα Ε σημείο 3 στοιχείο δ) τρίτο εδάφιο.
                                                         
                                                      
                                          
                                             
                                                2.
                                             
                                             
                                                Τα κράτη μέλη τηρούν ενημερωμένους καταλόγους για τους κατ’ οίκον παρασκευαστές που έχουν καταχωριστεί σύμφωνα με το κεφάλαιο III τμήμα Β σημείο 3 και με το κεφάλαιο IV τμήμα Δ στοιχείο δ) σημείο ii), τμήμα ΣΤ στοιχείο β) σημείο ii), τμήμα Ζ στοιχείο δ) σημείο ii) και τμήμα Η στοιχείο δ) σημείο ii).»·
                                             
                                          
                              
                                    β)
                                 
                                 
                                    το τμήμα Γ τροποποιείται ως εξής:
                                    
                                                i)
                                             
                                             
                                                το σημείο 2 αντικαθίσταται από το ακόλουθο κείμενο:
                                                
                                                            «2.
                                                         
                                                         
                                                            Σύνθετες ζωοτροφές που προορίζονται για γουνοφόρα ζώα ή για ζώα συντροφιάς οι οποίες περιέχουν μεταποιημένες ζωικές πρωτεΐνες προερχόμενες από μη μηρυκαστικά, δεν παράγονται σε εγκαταστάσεις που παράγουν ζωοτροφές για εκτρεφόμενα ζώα εκτός των γουνοφόρων ζώων ή των ζώων υδατοκαλλιέργειας.»·
                                                         
                                                      
                                          
                                                ii)
                                             
                                             
                                                προστίθεται το ακόλουθο σημείο:
                                                
                                                            «3.
                                                         
                                                         
                                                            Κατά παρέκκλιση από το σημείο 2:
                                                            
                                                                        i)
                                                                     
                                                                     
                                                                        σύνθετες ζωοτροφές που προορίζονται για γουνοφόρα ζώα ή ζώα συντροφιάς, οι οποίες περιέχουν ιχθυάλευρα, μπορούν να παράγονται σε εγκαταστάσεις που παράγουν ζωοτροφές για εκτρεφόμενα μη μηρυκαστικά ζώα και υποκατάστατα γάλακτος για τη διατροφή θηλαζόντων μηρυκαστικών·
                                                                     
                                                                  
                                                                        ii)
                                                                     
                                                                     
                                                                        σύνθετες ζωοτροφές που προορίζονται για γουνοφόρα ζώα ή ζώα συντροφιάς, οι οποίες περιέχουν μεταποιημένες ζωικές πρωτεΐνες που προέρχονται από εκτρεφόμενα έντομα, μπορούν να παράγονται σε εγκαταστάσεις που παράγουν ζωοτροφές για πουλερικά ή χοιροειδή, υπό την προϋπόθεση ότι οι μεταποιημένες ζωικές πρωτεΐνες που προέρχονται από εκτρεφόμενα έντομα συμμορφώνονται με το κεφάλαιο IV τμήμα ΣΤ στοιχείο α)·
                                                                     
                                                                  
                                                                        iii)
                                                                     
                                                                     
                                                                        σύνθετες ζωοτροφές που προορίζονται για γουνοφόρα ζώα ή ζώα συντροφιάς, οι οποίες περιέχουν μεταποιημένες ζωικές πρωτεΐνες που προέρχονται από χοιροειδή, μπορούν να παράγονται σε εγκαταστάσεις που παράγουν ζωοτροφές για πουλερικά, υπό την προϋπόθεση ότι οι μεταποιημένες ζωικές πρωτεΐνες που προέρχονται από χοιροειδή συμμορφώνονται με το κεφάλαιο IV τμήμα Ζ στοιχεία α), β και γ)·
                                                                     
                                                                  
                                                                        iv)
                                                                     
                                                                     
                                                                        σύνθετες ζωοτροφές που προορίζονται για γουνοφόρα ζώα ή ζώα συντροφιάς, οι οποίες περιέχουν μεταποιημένες ζωικές πρωτεΐνες που προέρχονται από πουλερικά, μπορούν να παράγονται σε εγκαταστάσεις που παράγουν ζωοτροφές για χοιροειδή, υπό την προϋπόθεση ότι οι μεταποιημένες ζωικές πρωτεΐνες που προέρχονται από πουλερικά συμμορφώνονται με το κεφάλαιο IV τμήμα Η στοιχεία α), β) και γ).»·
                                                                     
                                                                  
                                                      
                                          
                              
                                    γ)
                                 
                                 
                                    στο τμήμα Ε, το σημείο 3 αντικαθίσταται από το ακόλουθο κείμενο:
                                    
                                                «3.
                                             
                                             
                                                Η εξαγωγή μεταποιημένων ζωικών πρωτεϊνών που προέρχονται από μη μηρυκαστικά ή σύνθετων ζωοτροφών που περιέχουν τέτοιες πρωτεΐνες επιτρέπεται μόνον εάν πληρούνται οι ακόλουθοι όροι:
                                                
                                                            α)
                                                         
                                                         
                                                            Οι μεταποιημένες ζωικές πρωτεΐνες που προέρχονται από μη μηρυκαστικά παράγονται σε μονάδες μεταποίησης που πληρούν τις απαιτήσεις του κεφαλαίου IV τμήμα Δ στοιχείο γ), ή του κεφαλαίου IV τμήμα ΣΤ στοιχείο α) σημείο i), ή του κεφαλαίου IV τμήμα Ζ στοιχείο γ), ή του κεφαλαίου IV τμήμα Η στοιχείο γ).
                                                         
                                                      
                                                            β)
                                                         
                                                         
                                                            Οι σύνθετες ζωοτροφές οι οποίες περιέχουν μεταποιημένες ζωικές πρωτεΐνες που προέρχονται από μη μηρυκαστικά παράγονται σε εγκαταστάσεις παραγωγής σύνθετων ζωοτροφών οι οποίες:
                                                            
                                                                        i)
                                                                     
                                                                     
                                                                        λειτουργούν σύμφωνα με το κεφάλαιο IV τμήμα Δ στοιχείο δ), ή το κεφάλαιο IV τμήμα ΣΤ στοιχείο β), ή το κεφάλαιο IV τμήμα Ζ στοιχείο δ), ή το κεφάλαιο IV τμήμα Η στοιχείο δ)· ή
                                                                     
                                                                  
                                                                        ii)
                                                                     
                                                                     
                                                                        προμηθεύουν τις μεταποιημένες ζωικές πρωτεΐνες οι οποίες χρησιμοποιούνται σε σύνθετες ζωοτροφές που προορίζονται για εξαγωγή σε μονάδες μεταποίησης οι οποίες συμμορφώνονται με το στοιχείο α) και είτε:
                                                                        
                                                                                    —
                                                                                 
                                                                                 
                                                                                    ασχολούνται αποκλειστικά με την παραγωγή σύνθετων ζωοτροφών για εξαγωγή από την Ένωση και έχουν εγκριθεί για τον σκοπό αυτό από την αρμόδια αρχή είτε
                                                                                 
                                                                              
                                                                                    —
                                                                                 
                                                                                 
                                                                                    ασχολούνται αποκλειστικά με την παραγωγή σύνθετων ζωοτροφών για εξαγωγή από την Ένωση και με την παραγωγή σύνθετων ζωοτροφών για ζώα υδατοκαλλιέργειας, πουλερικά ή χοιροειδή προς διάθεση στην αγορά της Ένωσης και έχουν εγκριθεί για τον σκοπό αυτό από την αρμόδια αρχή.
                                                                                 
                                                                              
                                                                  
                                                      
                                                            γ)
                                                         
                                                         
                                                            Οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από μη μηρυκαστικά συσκευάζονται και επισημαίνονται σύμφωνα με τη νομοθεσία της Ένωσης ή με τις νομικές απαιτήσεις της χώρας εισαγωγής. Όταν οι σύνθετες ζωοτροφές που περιέχουν μεταποιημένες ζωικές πρωτεΐνες που προέρχονται από μη μηρυκαστικά δεν επισημαίνονται σύμφωνα με τη νομοθεσία της Ένωσης, η παρακάτω φράση αναγράφεται στην επισήμανση: “περιέχει μεταποιημένες ζωικές πρωτεΐνες μη μηρυκαστικών”.
                                                         
                                                      
                                                            δ)
                                                         
                                                         
                                                            Οι ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά και οι ασυσκεύαστες σύνθετες ζωοτροφές που περιέχουν τέτοιες πρωτεΐνες και προορίζονται για εξαγωγή από την Ένωση μεταφέρονται σε οχήματα και περιέκτες και αποθηκεύονται σε εγκαταστάσεις αποθήκευσης που δεν χρησιμοποιούνται για τη μεταφορά ή για την αποθήκευση, αντίστοιχα, ζωοτροφών προς διάθεση στην αγορά οι οποίες προορίζονται για χορήγηση σε εκτρεφόμενα μηρυκαστικά ή μη μηρυκαστικά ζώα εκτός των ζώων υδατοκαλλιέργειας. Τα αρχεία που καταγράφουν λεπτομερώς τον τύπο προϊόντων που μεταφέρθηκαν ή που αποθηκεύτηκαν διατηρούνται στη διάθεση της αρμόδιας αρχής για τουλάχιστον δύο έτη.
                                                            Κατά παρέκκλιση από το πρώτο εδάφιο, οχήματα, περιέκτες και εγκαταστάσεις αποθήκευσης που έχουν χρησιμοποιηθεί προηγουμένως για τη μεταφορά ή για την αποθήκευση ασυσκεύαστων μεταποιημένων ζωικών πρωτεϊνών προερχόμενων από μη μηρυκαστικά και ασυσκεύαστων σύνθετων ζωοτροφών που περιέχουν τέτοιες πρωτεΐνες, οι οποίες προορίζονται για εξαγωγή από την Ένωση, μπορούν να χρησιμοποιηθούν στη συνέχεια για τη μεταφορά ή για την αποθήκευση ζωοτροφών προς διάθεση στην αγορά που προορίζονται για χορήγηση σε εκτρεφόμενα μηρυκαστικά ή μη μηρυκαστικά ζώα εκτός των ζώων υδατοκαλλιέργειας, υπό τον όρο ότι θα έχουν καθαριστεί προηγουμένως ώστε να αποφευχθεί η διασταυρούμενη μόλυνση σύμφωνα με μια τεκμηριωμένη διαδικασία που έχει λάβει προηγούμενη έγκριση από την αρμόδια αρχή. Όποτε χρησιμοποιείται τέτοια διαδικασία, τεκμηριωμένο αρχείο της εν λόγω χρήσης διατηρείται στη διάθεση της αρμόδιας αρχής για τουλάχιστον δύο έτη.
                                                            Οι αποθηκευτικές εγκαταστάσεις όπου φυλάσσονται ασυσκεύαστες μεταποιημένες ζωικές πρωτεΐνες που προέρχονται από μη μηρυκαστικά και ασυσκεύαστες σύνθετες ζωοτροφές που περιέχουν τέτοιες πρωτεΐνες, σύμφωνα με τις προϋποθέσεις που ορίζονται στο δεύτερο εδάφιο του στοιχείου δ), εγκρίνονται από την αρμόδια αρχή με βάση την επαλήθευση της συμμόρφωσής τους με τις απαιτήσεις που απαριθμούνται στο εν λόγω εδάφιο.»·
                                                         
                                                      
                                          
                              
                                    δ)
                                 
                                 
                                    προστίθεται το ακόλουθο τμήμα:
                                    «
                                          ΤΜΗΜΑ Ζ
                                       
                                    
                                    
                                       
                                          Συνοδευτικό έγγραφο και επισήμανση των μεταποιημένων ζωικών πρωτεϊνών που προέρχονται από εκτρεφόμενα έντομα, χοιροειδή ή πουλερικά, και των σύνθετων ζωοτροφών που περιέχουν τέτοιες μεταποιημένες ζωικές πρωτεΐνες
                                       
                                    
                                    
                                             
                                                1.
                                             
                                             
                                                Το εμπορικό έγγραφο ή, κατά περίπτωση, το υγειονομικό πιστοποιητικό που συνοδεύει τις μεταποιημένες ζωικές πρωτεΐνες που προέρχονται από εκτρεφόμενα έντομα, χοιροειδή ή πουλερικά σύμφωνα με το άρθρο 21 παράγραφος 2 του κανονισμού (ΕΚ) αριθ. 1069/2009 και η ετικέτα αυτών των μεταποιημένων ζωικών πρωτεϊνών που προέρχονται από εκτρεφόμενα έντομα, χοιροειδή ή πουλερικά φέρουν ευκρινώς την ακόλουθη ένδειξη: “Μεταποιημένες ζωικές πρωτεΐνες που προέρχονται από … [να εισαχθούν τα σχετικά εκτρεφόμενα ζώα από τα οποία προέρχονται οι μεταποιημένες ζωικές πρωτεΐνες και τα οποία παρατίθενται στην πρώτη στήλη του πίνακα 1] — να μην χρησιμοποιούνται σε ζωοτροφές για εκτρεφόμενα ζώα εκτός των … [να εισαχθούν τα αντίστοιχα εκτρεφόμενα ζώα στα οποία μπορούν να χορηγηθούν οι μεταποιημένες ζωικές πρωτεΐνες και τα οποία παρατίθενται στη δεύτερη στήλη του πίνακα 1]”·
                                             
                                          
                                             
                                                2.
                                             
                                             
                                                Η ακόλουθη ένδειξη αναγράφεται ευκρινώς στην ετικέτα των σύνθετων ζωοτροφών που περιέχουν μεταποιημένες ζωικές πρωτεΐνες προερχόμενες από εκτρεφόμενα έντομα, χοιροειδή ή πουλερικά: “περιέχει μεταποιημένες ζωικές πρωτεΐνες που προέρχονται από … [να εισαχθούν τα σχετικά εκτρεφόμενα ζώα από τα οποία προέρχονται οι μεταποιημένες ζωικές πρωτεΐνες και τα οποία παρατίθενται στην πρώτη στήλη του πίνακα 1] — να μην χορηγείται σε εκτρεφόμενα ζώα εκτός των … [να εισαχθούν τα αντίστοιχα εκτρεφόμενα ζώα στα οποία μπορούν να χορηγηθούν οι μεταποιημένες ζωικές πρωτεΐνες και τα οποία παρατίθενται στη δεύτερη στήλη του πίνακα 1]”·
                                                
                                                   Πίνακας 1
                                                
                                                
                                                            Εκτρεφόμενα ζώα από τα οποία προέρχονται οι μεταποιημένες ζωικές πρωτεΐνες
                                                         
                                                         
                                                            Εκτρεφόμενα ζώα στα οποία μπορούν να χορηγηθούν οι μεταποιημένες ζωικές πρωτεΐνες
                                                         
                                                      
                                                            Εκτρεφόμενα έντομα
                                                         
                                                         
                                                            Ζώα υδατοκαλλιέργειας, γουνοφόρα ζώα, χοιροειδή, πουλερικά
                                                         
                                                      
                                                            Χοιροειδή
                                                         
                                                         
                                                            Ζώα υδατοκαλλιέργειας, γουνοφόρα ζώα, πουλερικά
                                                         
                                                      
                                                            Πουλερικά
                                                         
                                                         
                                                            Ζώα υδατοκαλλιέργειας, γουνοφόρα ζώα, χοιροειδή
                                                         
                                                      
                                                            Εκτρεφόμενα έντομα και χοιροειδή
                                                         
                                                         
                                                            Ζώα υδατοκαλλιέργειας, γουνοφόρα ζώα, πουλερικά
                                                         
                                                      
                                                            Εκτρεφόμενα έντομα και πουλερικά
                                                         
                                                         
                                                            Ζώα υδατοκαλλιέργειας, γουνοφόρα ζώα, χοιροειδή
                                                         
                                                      
                                                            Χοιροειδή και πουλερικά
                                                         
                                                         
                                                            Ζώα υδατοκαλλιέργειας, γουνοφόρα ζώα
                                                         
                                                      
                                                            Εκτρεφόμενα έντομα, χοιροειδή και πουλερικά
                                                         
                                                         
                                                            Ζώα υδατοκαλλιέργειας, γουνοφόρα ζώα»